**ΔΕΛΤΙΟ ΤΥΠΟΥ**

**ΔΙΑΝΟΜΗ ΤΕΒΑ ΔΥΤΙΚΟΥ ΤΟΜΕΑ ΑΘΗΝΩΝ - ΜΑΡΤΙΟΣ 2023**

Η Κοινωνική Σύμπραξη του Δυτικού Τομέα Αθηνών με επικεφαλής τον ΑΣΔΑ θα διανείμει από τις 20 έως τις 31 Μαρτίου 2023, τρόφιμα, είδη βασικής υλικής συνδρομής και βρεφικά είδη στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής που χρηματοδοτείται από το Ευρωπαϊκό Ταμείο ΤΕΒΑ.

Το σύνολο των ωφελούμενων οικογενειών για το μήνα Μάρτιο ανέρχεται σε 6.879 σύμφωνα με τα στοιχεία του ΚΕΑ.

Η Κοινωνική μας Σύμπραξη θα διανείμει ποσότητες με τη μορφή πακέτων που περιλαμβάνουν:

* 7 είδη νωπών τροφίμων (βόειο κρέας, κοτόπουλα, τυρί γραβιέρα, τυρί φέτα, πατάτες, μήλα, πορτοκάλια)
* 9 είδη ξηρών τροφίμων (ζυμαρικά, ρύζι, φακές, φασόλια, γάλα εβαπορέ, ελαιόλαδο, αλεύρι, ζάχαρη, χυμός τομάτας)
* 6 είδη καθαριστικών και ειδών προσωπικής υγιεινής (οδοντόκρεμα, οδοντόβουρτσα, γενικό καθαριστικό, απορρυπαντικό πλυντηρίου ρούχων, υγρό για πιάτα, σαμπουάν)
* καθώς και 6 είδη βρεφικών για παιδιά 0-3 ετών (κρέμα δημητριακών, κρέμα ρυζάλευρο, βρεφικά γάλατα, πάνες και μωρομάντηλα).

**Δεδομένων των ιδιαίτερων συνθηκών δημόσιας υγείας, κατά τη διάρκεια των διανομών, θα τηρηθούν όλα τα απαραίτητα μέτρα υγιεινής και δημόσιας ασφάλειας.**

Ο προγραμματισμός προβλέπει την πραγματοποίηση των διανομών σε σημεία διανομής όλων των εταίρων της Σύμπραξης.

Στον παρακάτω πίνακα εμφανίζονται αναλυτικά οι ημερομηνίες και τα σημεία διανομής ανά εταίρο:

|  |  |  |  |  |
| --- | --- | --- | --- | --- |
| **α/α** | **εταίροι Κ.Σ.** | **ημερομηνία διανομής** | **ώρες διανομής** | **σημείο διανομής** |
| 1 | Δήμος Κορυδαλλού  | **20/03/2023** | 9:00-14:00 | Γήπεδο Πούτος, Σολωμού 2-4, Κορυδαλλός  |
| 2 | Δήμος Περιστερίου  | **21/03/2023** | 09:00 – 14:00 | Εκθεσιακό κέντρο Δ. Περιστερίου, Δωδεκανήσου 106, Περιστέρι  |
| 3 | Δήμος Πετρούπολης  | **22/03/2023** | 09:00 – 14:00 | Κλειστό Γυμναστήριο Ν. Παξιμαδάς, Κ. Βάρναλη & Βέργας, Πετρούπολη  |
| 4 | Δήμος Ιλίου | **23 & 24/03/2023** | 09:00-14:00 | Αίαντος 59, Ίλιον (πλησίον Δημαρχείου) |
| 5 | Δήμος Χαϊδαρίου | **27/03/2023** | 09:00 – 13:00 | Δημαρχείο Χαϊδαρίου, οδός Φιλοπάππου & Επαύλεως |
| 6 | Δήμος Αγ. Αναργύρων-Καματερού | **28/03/2023** |  9:00-14:00 | Κάδμου & Ολύμπου, Καματερό |
| 7 | Δήμος Αγίας Βαρβάρας  | **29/03/2023** | 09:00-14:00 | Παλαιό Εργοστάσιο ΒΙΟΧΡΩΜ, Ελ . Βενιζέλου 3, Αγία Βαρβάρα  |
| 8 | Δήμος Αιγάλεω | **30/03/2023** | 09:00-14:00 | 1ο Γυμνάσιο, Θηβών & Μοσχονησίων 23 - 39, Αιγάλεω |
| 9 | I.M. Ιλίου, Αχαρνών & Πετρουπόλεως | **31/03/2023** | 12:00-13:00 | Παπάγου & Αγίου Γεωργίου 5, Καματερό |
| 10 | Ι. Μητρόπολη Περιστερίου | **31/03/2023** | 9:00-11:00 | Ι.Ν. Παμμεγίστων Ταξιαρχών, Μάσχα Περιστερίου  |